《晚步书所见》
清代·裘曰修

村落萧疏瓦屋稀，槿篱花谢杞苗肥。趁虚客度深林散，看剧人苗近市归。

柳外佛镫双碣废，岸边渔火一星微。意行乍觉新凉动，习习水风飘夹衣。

作者简介：裘曰修，字叔度，号漫士，又号诺皋，新建人。乾隆己未进士，改庶吉士，授编修，官至工部尚书，加太子少傅。谥文达。有《裘文达公诗集》。